Ewan McGregor

Ewan Gordon McGregor (s. 31. maaliskuuta 1971 Crieff, Perthshire) on skotlantilainen näyttelijä. == Ura == McGregor opiskeli näyttelemistä Kirkcaldy College of Technologyssa ja Guildhall School of Music and Dramassa, josta hän valmistui vuonna 1992. Opintojensa jälkeen hän esiintyi kahdessa vuonna 1993 ensiesitetyssä television minisarjassa, Dennis Potterin kirjoittamassa kuusiosaisessa, Suezin kriisin aikaan sijoittuvassa musikaalikomediassa Lipstick on Your Collar, jota esitti Channel 4, ja Stendhalin romaaniin Le Rouge et le Noir perustuvassa neliosaisessa, 1800-luvun Ranskaan sijoittuvassa draamasarjassa Scarlet and Black, jota esitti BBC Two. Ensimmäisen elokuvaroolinsa hän teki Bill Forsythin ohjaamassa draamakomediassa Ollaan ihmisiksi, jonka pääroolia esitti Robin Williams. Vuonna 1994 McGregor esiintyi Danny Boylen ohjaamassa elokuvassa Shallow Grave – murhaleikki ja vuonna 1996 hän teki kansainvälisen läpimurtonsa esitettyään heroiiniriippuvaista Mark Rentonia saman ohjaajan elokuvassa Trainspotting. McGregorin ja Boylen yhteistyö jatkui vielä elokuvassa Epätavallista elämää vuonna 1997. Hänet palkittiin kaikista kolmesta Boylen kanssa tekemästään elokuvasta Empire-lehden jakamalla parhaan brittiläisen miesnäyttelijän palkinnolla, minkä lisäksi BAFTA-järjestön Skotlannin osasto palkitsi hänet parhaan miespääosan palkinnolla suorituksestaan Trainspottingissa. Myöhemmin Empire-lehti on palkinnut hänet parhaana brittiläisenä miesnäyttelijänä myös suorituksestaan elokuvamusikaalissa Moulin Rouge!, minkä lisäksi hän on saanut lehden ikonipalkinnon (Empire Icon Award) vuonna 2008, ja Skotlannin BAFTA parhaasta skotlantilaisen elokuvan miespääosasta suorituksestaan elokuvassa Nuori Adam. Ewan McGregorin ehkä merkittävimmät esiintymiset olivat Star Wars -elokuvasarjan kolmessa ensiosassa. McGregor näytteli nuorta Obi-Wan Kenobia elokuvissa Pimeä uhka (1999), Kloonien hyökkäys (2002) sekä Sithin kosto (2005). McGregor sai Baz Luhrmannin ohjaamasta Moulin Rouge! -elokuvasta, jossa esitti nuorta runoilijaa Christiania, myös muun muassa European Film Awardin ja Golden Satellite Awardin. Lisäksi hän oli ehdolla muun muassa Golden Globe -palkinnon saajaksi. Eniten lipputuloja elokuvista, joissa McGregor on esiintynyt, ovat tuottaneet vuosien 1999, 2002 ja 2005 Tähtien sota -elokuvat, joissa hän esittää Obi-Wan Kenobia. Edellä mainittujen lisäksi hänen menestyneitä elokuviaan ovat muun muassa Ron Howardin ohjaama Enkelit ja demonit vuodelta 2009 ja Roman Polańskin ohjaama The Ghost Writer vuodelta 2010, josta hänet palkittiin Euroopan elokuva-akatemian European Film Awardilla sarjassa paras miespääosa. McGregor on näytellyt elokuvien ja televisiosarjojen lisäksi myös teatterissa. Hän on esiintynyt muun muassa Lontoon West Endillä esitetyssä näytelmässä Little Malcolm and His Struggle Against The Eunuchs vuonna 1999 ja musikaalissa Guys and Dolls vuonna 2005. Hän sai suorituksestaan Guys and Dollsissa Laurence Olivier -palkintoehdokkuuden sarjassa paras miespääosa musikaalissa. == Moottoripyöräharrastus ja Unicef-toiminta == McGregor on nuoruudestaan lähtien ollut innokas moottoripyöräilijä. Vuonna 2004 hän kiersi moottoripyörällä maapallon ympäri ystävänsä Charley Boormanin ja kuvaaja Claudio von Plantan kanssa. Matka alkoi Lontoosta ja reitti kulki Itä-Euroopan kautta Venäjälle, Kazakstaniin, Mongoliaan, Kanadaan ja Yhdysvaltoihin. McGregor kirjoitti matkastaan kirjan Long Way Round, ja matkasta on tehty myös televisiosarja Tien päällä Ewan McGregor. Vuonna 2007 McGregor teki saman ryhmän kanssa moottoripyörämatkan Pohjois-Skotlannin John o' Groatsista Etelä-Afrikan Kapkaupunkiin. Aiemman matkan tapaan siitä kirjoitettiin kirja, nimeltään Long Way Down ja tehtiin televisiosarja. McGregor on myös aktiivinen Unicefin toiminnan puolestapuhuja, ja hän on vieraillut hyvän tahdon lähettiläänä useissa Unicefin avustuskohteissa muun muassa kehitysmaissa. == Perhe == McGregor avioitui vuonna 1996 ranskalaisen Eve Mavrakisin kanssa. Heillä on neljä lasta: vuosina 1996 ja 2001 syntyneet tyttäret, vuonna 2006 Mongoliasta nelivuotiaana adoptoitu tytär sekä vuonna 2011 syntynyt nuorimmainen tytär. Pariskunta muutti erilleen toukokuussa 2017, ja tammikuussa 2018 he hakivat avioeroa. McGregor seurustelee lehtitietojen mukaan näyttelijä Mary Elizabeth Winsteadinin kanssa. Ewanin ja Maryn suhde johti edellä mainittuun avioeroon. == Filmografia == === Elokuvat === Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Muuta 1994 Ollaan ihmisiksi Being Human (1994 film) Alvarez 1994 Shallow Grave – murhaleikki Shallow Grave Alex Law 1995 Suuri aalto Blue Juice Dean Raymond 1996 Trainspotting Trainspotting Mark Renton 1996 The Pillow Book The Pillow Book Jerome 1996 Emma Emma Frank Churchill 1996 Suu messingillä Brassed Off Andy Barrow 1997 Yövartija Nightwatch Martin Bells 1997 Käärmeen suudelma The Serpent's Kiss Meneer Chrome 1997 Epätavallista elämää A Life Less Ordinary Robert Lewis 1998 Velvet Goldmine Velvet Goldmine Curt Wild 1998 Laululintu Little Voice Billy 1998 Desserts Desserts Stroller Lyhytelokuva 1999 Star Wars: Episodi I – Pimeä uhka Star Wars Episode I: The Phantom Menace Obi-Wan Kenobi 1999 Pörssipeluri Rogue Trader Nick Leeson 1999 Pimeä pakkomielle Eye of the Beholder The Eye 2000 Nora Nora James Joyce 2001 Moulin Rouge! Moulin Rouge! Christian 2001 Isku Mogadishuun Black Hawk Down John Grimes 2002 Star Wars: Episodi II – Kloonien hyökkäys Star Wars Episode II: Attack of the Clones Obi-Wan Kenobi 2002 Solid Geometry Solid Geometry Phil lyhytelokuva 2003 Vähät rakkaudesta Down with Love Catcher Block 2003 Nuori Adam Young Adam Joe Taylor 2003 Faster Faster kertoja (äänirooli) 2003 Big Fish Big Fish Edward Bloom nuorena 2005 Robots Robots Rodney Copperbottom (äänirooli) 2005 Star Wars: Episodi III – Sithin kosto Star Wars Episode III: Revenge of the Sith Obi-Wan Kenobi 2005 Valiant Valiant Valiant (äänirooli) 2005 The Island The Island Lincoln Six Echo/Tom Lincoln 2005 Stay Stay Sam Foster 2006 Alex Rider & Stormbreaker Stormbreaker Ian Rider 2006 Scenes of a Sexual Nature Scenes of a Sexual Nature Billy 2006 Beatrix Potter – taiteilijaelämää Miss Potter Norman Warne 2007 Cassandra’s Dream Cassandra’s Dream Ian Blane 2008 Incendiary Incendiary Jasper Black 2008 Petollinen suhde Deception Jonathan McQuarry 2009 Enkelit ja demonit Angels & Demons Camerlengo Patrick McKenna 2009 I Love You Phillip Morris I Love You Phillip Morris Phillip Morris 2009 Vuohia tuijottavat miehet The Men Who Stare at Goats Bob Wilton 2009 Amelia Amelia Gene Vidal 2010 The Ghost Writer The Ghost Writer The Ghost 2010 Nanny McPhee ja suuri pamaus Nanny McPhee and the Big Bang Rory Green 2010 Jackboots on Whitehall Jackboots on Whitehall Chris (äänirooli) 2010 Beginners Beginners Oliver 2011 Perfect Sense Perfect Sense Michael 2011 Fastest Fastest kertoja 2011 Haywire Haywire Kenneth 2012 Rakkaudesta, unelmista ja kaloista Salmon Fishing in the Yemen Alfred Jones 2012 Selviytyminen The Impossible Henry 2013 Jack the Giant Slayer Jack the Giant Slayer Elmont 2013 Perhe – August: Osage County August: Osage County Bill Fordham 2014 Son of a Gun Son of a Gun Brendan Lynch 2014 Jane Got a Gun Jane Got a Gun John Bishop 2014 Miljoona tapaa kuolla lännessä A Million Ways to Die in the West Cowboy cameo 2015 Mortdecai Mortdecai Alistair Martland 2015 Last Days in the Desert Last Days in the Desert Jeesus/Saatana 2015 Miles Ahead Miles Ahead Dave Brill 2015 Star Wars: The Force Awakens Star Wars: The Force Awakens Obi-Wan Kenobi (äänirooli) cameo (kreditoimaton) 2016 Our Kind of Traitor Our Kind of Traitor Peregrine "Perry" Makepeace 2016 American Pastoral American Pastoral Seymour "Swede" Levov myös ohjaaja 2017 Beauty and the Beast – Kaunotar ja hirviö Beauty and the Beast Lumière 2017 T2 Trainspotting T2 Trainspotting Mark Renton 2018 Risto Reipas ja Nalle Puh Christopher Robin Risto Reipas 2018 Zoe Zoe Cole 2019 Doctor Sleep Doctor Sleep Danny Torrance 2019 Star Wars: The Rise of Skywalker Star Wars: The Rise of Skywalker Obi-Wan Kenobi (äänirooli) cameo 2020 Birds of Prey Birds of Prey Roman Sionis / Black Mask 2021 The Birthday Cake The Birthday Cake Isä Kellysmall 2022 Pinocchio Pinocchio Heinäsirkka (äänirooli) === Televisiosarjat === Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli 1993 Huulipunaa kauluksessa Lipstick on Your Collar Mick Hopper 1993 Scarlet and Black Scarlet and Black Julien Sorel 1995 Kavanagh QC Kavanagh QC David Robert Armstrong 1996 Karaoke Karaoke nuori mies 1996 Kauhua kryptasta Tales from the Crypt Ford 1997 Teho-osasto ER Duncan Stewart 2002 The Polar Bears of Churchill with Ewan McGregor The Polar Bears of Churchill with Ewan McGregor oma itsensä (dokumentti) 2004 Tien päällä Ewan McGregor Long Way Round oma itsensä (dokumentti) 2007 Long Way Down Long Way Down oma itsensä (dokumentti) 2010 The Battle of Britain The Battle of Britain oma itsensä (dokumentti) 2012 Ewan McGregor: Cold Chain Mission Ewan McGregor: Cold Chain Mission oma itsensä (dokumentti) 2012 Bomber Boys Bomber Boys oma itsensä (dokumentti) 2013 The Corrections The Corrections Chip Lambert 2013 Hebrides: Islands on the Edge Hebrides: Islands on the Edge kertoja (dokumentti) 2015 Doll & Em Doll & Em Ewan 2016 Highlands: Scotland's Wild Heart Highlands: Scotland's Wild Heart kertoja (dokumentti) 2017 Fargo Fargo Emmit Stussy / Ray Stussy / Tiedemies 2020 Long Way Up Long Way Up Oma itsensä (dokumentti) 2022 Obi-Wan Kenobi Obi-Wan Kenobi Obi-Wan Kenobi 2024 A Gentleman in Moscow A Gentleman in Moscow Rostov == Lähteet == == Aiheesta muualla == * Luokka:Skotlantilaiset näyttelijät Luokka:Vuonna 1971 syntyneet Luokka:Elävät henkilöt Luokka:Seulonnan keskeiset artikkelit